Chexiyalik tennischi Zika virusidan qo‘rqqani tufayli Riodagi Olimpiada o‘yinlariga bormaydi

Chexiyalik tennischi Tomash Berdix 5—21-avgust kunlari Braziliyaning Rio-de-Janeyro shahrida bo‘lib o‘tadigan Olimpiada o‘yinlarida ishtirok etishdan bosh tortdi, deb yozadi “Interfaks”. Bunga uning Zika virusidan qo‘rqqani sabab bo‘ldi.

Berdix Professional tennischilar assotsiatsiyasi (ATP) reytingida sakkizinchi pog‘onani egallagan.
Yaqinda xuddi shu sabab bilan ATP reytingida yettinchi o‘rinda bo‘lgan kanadalik Milosh Raonich va Ayollar tennis assotsiatsiyasi (WTA) reytingida beshinchi o‘rinda borayotgan ruminiyalik Simona Xalep ham Olimpiada o‘yinlarida qatnashishdan bosh tortgan edi.